Rossiyaning Barnaulida Boeing-767 keskin qo‘nishni amalga oshirdi, 49 kishi jarohat oldi

Rossiyaning Barnaul shahrida Azur air aviakompaniyasining Vetnamning Kamran shahridan uchib kelgan Boeing-767 samolyoti keskin qo‘nishni amalga oshirdi. Oqibatda 49 kishi jarohat olgan, deb xabar berdi “Interfaks” axborot agentligi.    
Xronika jyestkoy posadke samoleta Boeing v Barnaule.#Barnaul pic.twitter.com/XYzh0ENFDk
Oltoy o‘lkasi transport vazirligi ma'lumotlariga ko‘ra, samolyot bortida 341 kishi, jumladan ekipajning 10 a'zosi bo‘lgan.  
Dastlabki ma'lumotlarga ko‘ra, samolyot shassisining o‘ng tayanchi tutagan. Samolyot sardori uchish-qo‘nish yo‘lagiga tekkach, shassi yonayotgan bo‘lishi mumkinligini xabar qilgan. Shundan keyin dispetcher trevoga e'lon qilgan.
Hech kim og‘ir jarohat olmagan. Yo‘lovchilarni evakuatsiya qilishda 7 ta tez yordam brigadasi ishtirok etgan.
Guvohlarning aytishicha, samolyot yerga tekkach, yana havoga ko‘tarilgan. Bunda uning dvigatellaridan biri yerga tekkan.